U-I-233/08
Natisni
Opravilna št.:
U-I-233/08
Datum odločitve:
9. 10. 2008
ECLI:
ECLI:SI:USRS:2008:U.I.233.08
Akt:
Zakon o denacionalizaciji (Uradni list RS, št. 27/91-I, 31/93, 65/98 in 66/2000) (ZDen), 44., 45., 47. in 72. čl. 
Zakon o Slovenskem odškodninskem skladu (Uradni list RS, št. 7/93 in 48/94) (ZSOS)
Navodilo o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000)
Odlok o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92)
Izrek:
Pobuda za začetek postopka za oceno ustavnosti 44., 45., 47. in 72. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) in Zakona o Slovenskem odškodninskem skladu (Uradni list RS, št. 7/93 in 48/94) ter za oceno ustavnosti in zakonitosti Navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000) in Odloka o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Radovan Korošec, Ptuj
Datum vloge:
16. 9. 2008
Vrsta odločitve:
sklep
Vrsta rešitve:
zavrženje
Dokument:
US28333
Dokument v PDF obliki:
U-I-233-08.pdf
83 KB
Prenesite datoteko
U-I-233/08-6
9. 10. 2008
SKLEP
Ustavno sodišče je v postopku za preizkus pobude Radovana Korošca, Ptuj, na seji 9. oktobra 2008
sklenilo:
Pobuda za začetek postopka za oceno ustavnosti 44., 45., 47. in 72. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) in Zakona o Slovenskem odškodninskem skladu (Uradni list RS, št. 7/93 in 48/94) ter za oceno ustavnosti in zakonitosti Navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92 in 26/2000) in Odloka o načinu določanja vrednosti kmetijskih zemljišč, gozdov in zemljišč, uporabljenih za gradnjo, v postopku denacionalizacije (Uradni list RS, št. 16/92 in 21/92) se zavrže.
Obrazložitev
1. Pobudnik izpodbija v izreku tega sklepa navedene akte oziroma njihove posamezne določbe.  Zatrjuje, da so v neskladju z 2., s 14., z 22., s 33. in s 153. členom Ustave ter s 7. členom Splošne deklaracije o človekovih pravicah. Navaja, da pri pristojnem sodišču na Ptuju teče v zvezi z zahtevo, ki jo je vložil že leta 1993, postopek denacionalizacije premoženja, katerega vrnitev zahteva v obliki odškodnine. V tem postopku naj bi bil zaradi uporabe izpodbijanih predpisov oziroma posameznih njihovih določb neenako obravnavan v primerjavi s tistimi upravičenci do denacionalizacije, o zahtevkih katerih je bilo že pravnomočno odločeno, ter tudi v primerjavi s tistimi, ki so upravičeni do vrnitve podržavljenega premoženja v naravi, kršena pa naj bi mu bila tudi pravica do zasebne lastnine in dedovanja.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpisi ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82) in v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranih sklepih, pobudnik še ne izkazuje pravnega interesa za oceno ustavnosti in zakonitosti izpodbijanih predpisov. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik